41. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 67835 της 3/12 Οκτ. 1970 (ΦΕΚ Β' 716) Περί προσελεύσεως των φοιτητών εις τας τμηματικάς εξετάσεις του Ιουνίου, κατόπιν επιτυχών εξετάσεων εις τας υποχρεωτικάς φροντιστηριακάς ασκήσεις του αντιστοίχου έτους, της Ανωτάτης Γεωπονικής Σχολής Αθηνών. Έχοντες υπ' όψιν: 1)Την παρ. 5 της υπ' αριθ. 107/62 πράξεως του Υπουργικού Συμβουλίου κυρωθείσης δια του υπ' αριθ. 4263/1962 Ν.Δ. και 2)την πρότασιν της Συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρία 6.5.70), αποφασίζομεν : 1.Επιτρέπεται η προσέλευσις των φοιτητών εις τας Τμηματικάς εξετάσεις του Ιουνίου, κατόπιν επιτυχών εξετάσεων εις τας υποχρεωτικάς φροντιστηριακάς ασκήσεις του αντιστοίχου έτους, των τελευταίων τούτων περατουμένων το βραδύτερον μέχρι 25 Μαΐου. 2.Η επιτυχής ή ανεπιτυχής εξέτασις των φοιτητών, εις τας εργαστηριακάς ή φροντιστηριακάς ασκήσεις, αποδεικνύεται δια βεβαιώσεως του οικείου Καθηγητού εις το Βιβλιάριον του φοιτητού ή δια σχετικής βεβαιώσεως εκδιδομένης επίσης υπό του Καθηγητού. 3.Ο βαθμός των εργαστηριακών ή φροντιστηριακών ασκήσεων δεν συνυπολογίζεται δια την εξαγωγήν του βαθμού των τμηματικών και ενώπιον επιτροπής εξετάσεων του οικείου μαθήματος, λαμβάνεται όμως υπ' όψιν κατά τον υπολογισμόν εξαγωγής του ετησίου γενικού βαθμού του οικείου έτους. 4.Φοιτητής αποτυχών, εις τας εξετάσεις των ασκήσεων ενός ή πλειόνων μαθημάτων του οικείου έτους σπουδών, αποκλείεται των τμηματικών εξετάσεων του μηνός Ιουνίου εις τα αντίστοιχα μαθήματα, δυναμένου τούτου να μετάσχη των τμηματικών εξετάσεων της εξεταστικής περιόδου του Σεπτεμβρίου ή να προσέλθη ενώπιον Επιτροπής, κατά τας ισχυούσας διατάξεις, εις τα εν λόγω μαθήματα αφού διέλθη προηγουμένως επιτυχώς τας εξετάσεις των ασκήσεων των μαθημάτων τούτων, εις ημερομηνίαν και ώραν καθοριζομένας εκάστοτε υπό της Σχολής. 5.Η ισχύς της παρούσης άρχεται από της 1ης Ιαν. 1971. Σελ. 290,12(β) 16.Γ.α.41 Γεωπονικό Πανεπιστήμιο Αθηνών 